મુંબઈની સેંટ ઝેવિયર્સ કોલેજમાંથી શીનાએ પોતાનો ડિગ્રી અભ્યાસક્રમ પૂર્ણ કર્યો અને રિલાયન્સ મેટ્રો કંપનીમાં આસિસ્ટન્ટ મેનેજર તરીકે જોડાઈ ગઈ. શીના ગાયબ થઈ તેના કેટલાક દિવસો પછી રિલાયન્સને શીના તરફથી મેઇલ મળ્યો કે, તે નોકરીમાંથી રાજીનામું આપી રહી છે. બાદમાં શીના જ્યાં ભાડેથી રહેતી હતી તે મકાનમાલિકને પણ શીના તરફથી પત્ર મળ્યો કે, ‘હું હવે અમેરિકામાં છું અને પરત નહીં આવું એટલે લીવ એન્ડ લાઇસન્સ એગ્રીમેન્ટ સમાપ્ત કરી દેવો.’ રાહુલ અને શીનાના અન્ય મિત્રોને નેટ પર શીનાના ફોટોગ્રાફ્સ પોસ્ટ થતા, પરંતુ તેનો કોઈ પત્તો કે સંપર્ક નંબર નહોતો. રાહુલ સિવાય શીનાની કોઈને પડી નહોતી. રાહુલે અનેક પ્રયત્નો કર્યા, પછી તે શાંત થઈ ગયો.